വില്ലേജ് ഓഫീസറില്ല മാര്ച്ച് നടത്തി കാഞ്ഞൂര്: കോണ്ഗ്രസ് കാഞ്ഞൂര് മണ്ഡലം കമ്മിറ്റിയുടെ നേതൃത്വത്തില് പുതിയേടം വില്ലേജ് ഓഫീസിലേക്ക് മാര്ച്ചും ധര്ണയും നടത്തി. രണ്ടര മാസക്കാലമായി ഓഫീസര് ഇല്ലാതെ ഒഴിഞ്ഞു കിടക്കുന്ന ഇവിടെ പുതിയ ഓഫീസറെ നിയമിക്കുക, വിദ്യാര്ഥികളുടെ അഡ്മിഷനുമായി ബന്ധപ്പെട്ട ആവശ്യങ്ങള് നിറവേറ്റുക, സര്ക്കാരിന്റെ കുറ്റകരമായ അനാസ്ഥ അവസാനിപ്പിക്കുക, ജനവിരുദ്ധ നയങ്ങള് തിരുത്തുക എന്നീ ആവശ്യങ്ങള് ഉന്നയിച്ചായിരുന്നു പ്രതിഷേധ സമരം. അന്വര് സാദത്ത് എംഎല്എ സമരം ഉദ്ഘാടനം ചെയ്തു.മണ്ഡലം പ്രസിഡന്റ് സെബാസ്റ്റ്യന് പോള് അധ്യക്ഷത വഹിച്ചു. പഞ്ചായത്ത് പ്രസിഡന്റ് ഗ്രേസി ദയാനന്ദന്, വൈസ് പ്രസിഡന്റ് കെ.എന്. കൃഷ്ണകുമാര്, കെ.വി. പോളച്ചന്, ടി.എന്. വേലായുധന്, എം.വി.സത്യന്, എം.ഐ. ദേവസിക്കുട്ടി, പി.ഐ. നാദിര്ഷ, അഷ്റഫ് കണേലി, സി.കെ. ഡേവീസ്, തോമസ് കോയിക്കര, എം.പി. ലോനപ്പന്, പി.സി. അനില്കുമാര്, ടി.വി. രാമചന്ദ്രന്, പി.ജി. സത്യവാന് തുടങ്ങിയവര് പങ്കെടുത്തു.